Ζνόιμο

Το Ζνόιμο (τσεχ. Znojmo, γερμ. Znaim) είναι πόλη στην Περιοχή Νότιας Μοραβίας της Τσεχίας. Ο πληθυσμός της πόλεως σύμφωνα με εκτίμηση του 2025 είναι 34.172 κάτοικοι. Το Ζνόιμο αποτελεί το ιστορικό και πολιτιστικό κέντρο του νοτιοδυτικού τμήματος της Μοραβίας, καθώς και τη δεύτερη σε πληθυσμό πόλη της Περιοχής Νότιας Μοραβίας. Το ιστορικό κέντρο του Ζνόιμο είναι συμπαγές, καλοδιατηρημένο, και προστατεύεται ως «αστική μνημειακή διαφύλαξη». Η πόλη είναι κτισμένη σε ένα βραχώδες έξαρμα, πάνω από το μικρό φαράγγι του ποταμού Ντίγιε. Τα σύνορα Τσεχίας-Αυστρίας απέχουν μόλις 15 χιλιόμετρα.

 Παραπομπές 

 Εξωτερικοί σύνδεσμοι 
 Επίσημος ιστότοπος 
 Το Ζνόιμο στα Βικιταξίδια.

Ζνοιμο